कहा- भारत के साथ एशिया में नया NATO बनाने की तैयारी कर रहा अमेरिका
China's foreign minister gave a warning to the United States चीन के विदेश मंत्री किन गैंग ने मंगलवार को एक प्रेस कॉन्फ्रेंस के दौरान अमेरिका को चेतावनी दी है। किन ने कहा- अमेरिका को चीन के प्रति अपने खराब रवैये को बदलना चाहिए
चीन के विदेश मंत्री किन गैंग ने मंगलवार को एक प्रेस कॉन्फ्रेंस के दौरान अमेरिका को चेतावनी दी है। किन ने कहा- अमेरिका को चीन के प्रति अपने खराब रवैये को बदलना चाहिए, नहीं तो दोनों देशों के बीच विवाद बढ़ सकता है। चीन को कुचलकर अमेरिका कभी आगे नहीं बढ़ सकता है। इससे चीन का विकास नहीं रुकेगा।
संसद की मीटिंग के बाद बतौर विदेश मंत्री अपनी पहली प्रेस कॉन्फ्रेंस को संबोधित करते हुए किन ने कहा- US-इंडो पेसेफिक स्ट्रैटजी को अमेरिका सुरक्षा और विकास की नीति बताता है, जबकि असल में वो एशिया में दूसरा NATO बनाने की कोशिश कर रहा है। ये निश्चित तौर पर फेल होगा।
'अमेरिका चीन को अपना सबसे बड़ा दुश्मन मानता है'
किन ने कहा- अमेरिका हमें अपना सबसे बड़ा दुश्मन और विश्व राजनीति में सबसे बड़ी चुनौती मानता है। उसकी ये सोच बिल्कुल गलत है। अमेरिका कहता है कि उसे चीन के साथ जंग न करते हुए संबंधों बेहतर करने हैं। लेकिन असल में उसका मतलब होता है कि बेइज्जती या हमला होने पर भी हम उनको जवाब न दें। ये मुमकिन नहीं है। अगर अमेरिका इस व्यवहार को रोकता नहीं है तो कोई भी बयान हालात को बेकाबू होने से नहीं रोक पाएगा।
चीन को रूस से रिश्ते और मजबूत करने होंगे
किन ने कहा कि जब अमेरिका खुद ताइवान को हथियार सप्लाई करता है तो उसे कोई हक नहीं है कि वो चीन से रूस को हथियार भेजने को लेकर सवाल करे। इस दौरान किन ने जंग खत्म करने के लिए चीन के रुख को दोहराया। उन्होंने कहा- दुनिया में बढ़ते विवाद को देखते हुए चीन को रूस के साथ अपने रिश्तों को और मजबूत करना होगा। राष्ट्रपति शी जिनपिंग और व्लादिमीर पुतिन के बीच बातचीत इस तरफ एक सकारात्मक कदम है।
अमेरिका की भूखे भेड़िये से की तुलना
करीब 2 घंटे चली प्रेस कॉन्फ्रेंस में किन गैंग ने वुल्फ वॉरियर डिप्लोमेसी का जिक्र करते हुए कहा- जब गीदड़ और भेड़िये रास्ता रोक रहे हों और भूखे भेड़िये आप पर हमला कर रहे हों, तब चीनी डिप्लोमैट्स को हर हाल में अपने देश की रक्षा करनी होगी। साथ ही अमेरिका-चीन के रिश्तों को ओलंपिक से जोड़ते हुए उन्होंने कहा कि अगर एक प्रतिद्वंदी लक्ष्य की जगह दूसरे को गिराने पर ही फोकस करेगा तो ये एक निष्पक्ष प्रतिस्पर्धा नहीं हुई।